|  |  |  |  |  |  |
| --- | --- | --- | --- | --- | --- |
| **REFERAT** | Dialogforum buss Vestland | | | | |
| **MØTELEIAR** | Direktør Målfrid Vik Sønstabø | | | | |
| **MØTEDATO** | 05.03.2023 | **TID** | 10.00 – 13.00 | **MØTESTAD** | Grand Hotel Terminus (Zander Kaaes gate 6, 5015 Bergen Hordaland) |
| **REFERENT** | Jan-Petter Tvedt | | | | |
| **REF. DATO** | 07.03.2024 | **ARKIVSAK** |  | **ARKIVNR** |  |
| **DELTAKARAR** | NHO Transport Vestland: Jørgen Haukås, Randi Skuland (Teams) og Lars Andreas Kårstad (Teams)  Fellesforbundet: Johannes F. Moldung og Jan Atle Hatlelid (Teams)  Yrkestrafikkforbundet (YTF): Kjell Nesheim og Tore Even Øvretvedt (Teams)  Verneomboda: Endre Hellebust (Teams)  Skyss: Målfrid Vik Sønstabø, Karl Inge Nygård, Hallvard Natvik, Gudrun Einbu (kl 10-11), Rolf Fløtre Skogedal og Jan-Petter Tvedt | | | | |
| **FRÅVERANDE** | Yrkestrafikkforbundet (YTF): Frank Christensen  Verneombod: Pål Stange | | | | |

**Referat dialogforum buss Vestland – 5. mars 2024**

|  |  |  |
| --- | --- | --- |
| ***Nr*** | ***Sak*** | ***Vedlegg*** |
| 0 | **Velkomen og innmelding til eventuelt**  Skyss ved Målfrid Vik Sønstabø ønskte velkomen til møtet, og det vart tatt en kort presentasjonsrunde av deltakarane.  Agenda for møtet vart gjennomgått, og Skyss orienterte at det var meld inn 2 sakar frå Fellesforbundet før tidsfrist som i ettertid er inkludert i oppdatert agenda. |  |
| 1 | **Referat frå dialogforum 12. september 2023**  Referat vart sendt ut på e-post 20. september 2024.  Det var ingen kommentarar til referatet. |  |
| 2 | **Nytt frå Skyss – orienteringar**  **Status økonomi – nøkkeltal og budsjett 2024:**  Målfrid innleia med å orientere om status budsjett 2023 der Skyss ble tilførd 273 MNOK for å oppretthalde rutetilbodet. Årsaka til denne meirkostnaden var at faktiske kostnader i kontraktane auka (indeksregulering) og at billettinntektene var 40 MNOK lågare enn vedtatt budsjett (ingen prisauke)​.  I budsjett for 2024 har Skyss fått styrka ramma med om lag 470 MNOK​ samanlikna med opphaveleg budsjettrammer for 2023.   * Rutetilbodet vert vidareført, men politisk bestilling på «korleis få meir igjen for pengane»​ * Det er lagt inn ei forventing om auke i betalande passasjerar på buss/bybane med effekt + 10MNOK​ * «Reiserabatt» innført som prøveordning i 2024 med – finansiering 23 MNOK for å dekke rabatten​   Fellesforbundet ved Johannes Moldung etterspurde betre involvering i budsjettprosess spesielt i samband med forslag til redusert produksjon. Skyss ved Målfrid påpeika at slik involvering ikkje ville vere hensiktsmessig tidsbruk for partane tidleg i budsjettprosess – og at involvering først vil være hensiktsmessig og aktuelt etter politisk godkjenning av budsjett medio desember.  **Status kundeutvikling i 2023 og så langt 2024**  Påstigningstala for buss, bane og båt viser positiv utvikling og resultata er gode. Det er i bergensområdet veksten er størst, og her er det framleis ei positiv utvikling for både buss, bybane og båt.  Påstigningstala for buss Hordaland viser svært stor vekst, men desse tala heng tett saman med betring i datafangst gjennom gradvis innføring av digital passasjertelling – APC.  Påstigningstala for buss Sogn og Fjordane viser også ein positiv vekst frå 2023 til februar 2024 med 6.6%.  Alt i alt viser passasjertala svært god utvikling, og både Skyss, operatørane og sjåførane har all grunn til å være nøgde med felles god innsats!  **Status - Utvikling av rutetilbodet​**  Skyss orienterte om planlagd omlegging for bybuss og flybuss ved **Førde sentralsjukehus** frå februar 2024. Alle haldeplassar i tilknyting til sjukehuset får todelt namnsetting og perrongbokstavar for lettare kundeinformasjon. ​  På sikt vert dagens snuplass på sjukehuset lagt ned og berre ein mindre del av busstilbodet vil betene det «indre» sjukehusområdet.​  Frå mai 2024 vil det bli **endringar i Arna** når dobbelsporet Arna – Bergen opnar og Vy tog utvidar lokaltogtilbodet​. Dersom fleire skal nytte tog på reiser til og frå Bergen er det naturleg å knyte busstilbodet tettare på togtilbodet.​  Moglegheiter ved nytt togtilbod:   * Auka kapasitet på lokaltog gjev betre moglegheit til mating til tog​ * «Stive ruter» på tog opnar for det same på aktuelle busslinjer​ * Høgare frekvens på toget og redusert reisetid gir raskare forbindelse til Bergen, og gjer bytte mellom buss og tog meir aktuelt​ * Grunna forventa byggearbeid langs E39 mellom Åsane til Bergen sentrum er det gunstig å få fleire til å reise mellom Bergen og Osterøy via Arna stasjon​   Det er planlagd trinnvis tilpassing av nytt buss tilbod i Arna:   * 2. mai: Tilpasse busslinjene i Arna (90, 91 og 92) og på Osterøy til nye togtider. ​ * Fortsett under arbeid: Endra linjestruktur på Osterøy slik at ein lettare kan tilpasse til nye togtider i Arna​   Avslutningsvis orienterte Målfrid om **mobilitet Sunnfjordregionen.** Dette er et strategisk kunnskapsgrunnlag for det framtidige rutetilbodet i Sunnfjordregionen i eit ti-årsperspektiv​ og arbeidet omfattar:​   * Forslag til nytt bybusstilbod i Førde/Florø​ * Pendlartilbodet i og rundt Førde​ * Område for etablering av fleksibel bestillingstransport​ * Moglege lokasjonar for mobilitetspunkt​ * Kollektivinfrastruktur​   Arbeidet vert etter planen handsama politisk i Vestland i mars 2024, og nokre av tiltaka er aktuelle for implementering i samband med nytt bussanbod for Sunnfjord i 2026​. | Sjå vedlegg.  Sjå vedlegg.  Sjå vedlegg.  Sjå vedlegg.  Sjå vedlegg.  Sjå vedlegg. |
| 3 | **Spørsmål frå tillitsvalde og verneombod**  Det var 2 innmelde saker frå tillitsvald Fellesforbundet ved Johannes F. Moldung:  **Helligdagsproduksjon**  Fellesforbundet ved Moldung framheva at den høge og varierande heilagdagsproduksjonen gjerd det utfordrande å gi sjåførane gode arbeidstidsordningar, og inviterte til diskusjon rundt dette.  Skyss ved Gudrun Einbu presenterte Skyss sine prinsipp og styrande føringer som i all hovedsak er basert på faktabasert måling og vurdering av kundane sine reisebehov i ulike områder.  Einbu orienterte også at produksjon alle heilagdagar er del av konkurransegrunnlag for kontrakt​, og vil vere gjenstand for vurdering vart år opp mot kalender/vekedagar​.  Fellesforbundet ved Moldung påpeikte at også høg produksjon i vanlege helgar skapar utfordringar for bemanning og skift. Skyss ved Einbu viste her til at Skyss sine behov er basert på kundane sine reisebehov – og at spesielt Bybane og stamlinje på buss nødvendigvis vil måtte halde ein viss hyppig frekvens for at kundane sine behov og føreseielegheit skal bli ivaretatt på en god måte.  Yrkestrafikkforbundet ved Kjell Nesheim framheva klar forventning om at det ligg føre samla vurdering av tilbod og kundens reelle reisebehov.  Avslutningsvis vart det frå Einbu vist til at Skyss alltid er open for operatørdialog om justeringar i kvart kontraktsområde knytt til årleg bestilling. Men, det vart samtidig presisert at Skyss også må sikre at sammenhengar i tilbodet mellom kontraktsområder (buss-båt-ferge) blir ivaretatt på ein god og heilheitleg måte.  **Usemje om rutetider​**  Fellesforbundet ved Moldung viste til at Bussbransjeavtalens paragraf 4.3 sier *"Det er partenes forutsetning at ruten settes opp med realistisk rutetid"*. Dette er en tariffbestemmelse som Fellesforbundet meiner ikkje virkar ettersom det er Skyss, som ikkjee er part av tariffen, som fastset rutetidene.​  Fellesforbundet opplever situasjonen i dag slik at arbeidsgjevar og tillitsvalgte kan vere einig i at ei rutetid er urealistisk, og ikkje få gjort noko med det på grunn av ein tredjepart utanfor tariffavtalen.​  Skyss ved Einbu gjorde greie for kontraktens ansvars- og oppgåvefordeling mellom operatør og Skyss i planlegging av køyretid.  **Skyss ansvar:**  Skyss som oppdragsgjevar definerer **køyretid**:​   * Mål: effektive kollektivreiser – mest mogleg korrekt i høve trafikal situasjon​ * Vurdering av køyretid minimum ein gong i året​ * Skyss skal legge til rette for dialog med operatør​ * Operatør skal melde inn både for kort og for lang køyretid​   Samla køyretid definert av Skyss blir godtgjort for mot operatør:​   * Opplastingstid (ved ekstra behov)​ * Køyretid i turen​ * Reguleringstid (ved ekstra behov)​   Samla køyretid blir basert på statistikk på faktisk køyrde turar​  **Operatøransvar:**  ​Operatør har etter kontrakt ansvar for å planlegge **vognløp** som sikrar eit punktleg tilbod til dei reisande​, herunder å planleggje for følgande:   * Utkjøyring og Innkjøyring * Tomkøyring * Reguleringstid * Pauser – både lovpålagt og teknisk behov   Skyss presenterte avslutningsvis ei samla oversikt over ansvarsfordeling mellom operatør og Skyss for vognløp:  Fellesforbundet ved Moldung framheva i møtet konkrete utfordringar med for lite rutetid i Bergen – bl.a Linje 6. Skyss viste til at slike utfordringar må tas med dei konkrete kontrakter det gjeld og primært finne løysing der - basert på fakta og sanntidsdata for berekning av køyretid som Skyss er ansvarleg for å levere.  Yrkestrafikkforbundet ved Kjell Nesheim viste til at det for distrikt ofte er større utfordring at det er for god rutetid, og at dette gir unødig frustrasjon for både sjåfør og kunde med mange «for tidleg i rute» passeringar av stopp.  Skyss noterte seg begge innspel med takk. | Sjå vedlegg.  Sjå vedlegg.  Sjå vedlegg.  Sjå vedlegg. |
| 4 | **Sjåførrekruttering – status**  Skyss ved Karl Inge Nygård orienterte om status på tiltak frå Skyss si side.  Fylkesutvalet gav i 2023 midlar til tiltak for å rekruttere fleire til yrket. I samråd med operatørane vart det landa på at ein god måte å nytte desse midlane – blant anna som heilt eller delvis tilskot til utdanning av nye sjåførar.  Status på dette tilskotsarbeidet så langt;  Ordning haust 2023​   * 15 kandidatar (Tide og Vy)​ * Stipend + sjåførutdanning​   Ordning vår 2024​   * 47 kandidatar (Tide, Vy, Firda Billag og MEBAS​ * Spleiselag: Dekker halvpart kvar av opplæringskostnad ved privat køyreskole​   Målgruppa for tiltaka:   * Lærlingar * Arbeidsledige * Personar som ønskjer ei ny karriere * Seniorar som har lyst til å jobbe lengre enn til 62-67 år * Lastebil/tungtransportsjåførar som ønskjer forandring   Yrkestrafikkforbundet ved Kjell Nesheim roste initiativet som eit svært viktig og godt tiltak for bransjen - og med godt val av målgrupper.  NHO ved Randi Skuland/Jørgen Haukås var også svært positiv til arbeidet, og trakk frem dette som eit viktig tiltak for å heve status til buss sjåførar og vise omverda at både operatørar og Vestland fylkeskommune/Skyss står saman i dette arbeidet – «Hand i hand». | Sjå vedlegg. |
| 5 | **Bussanbod 2025 og 2026 - Status og vidare framdrift**  Skyss ved Karl Inge Nygård orienterte om status på anbodsprosjektet Buss 2025 som dekker kontraktsområde Nordfjord, Hardanger-Voss og Modalen-Vaksdal.  Dagens kontraktar går ut i juni 2025, og framdrift på anbodet er som følger:   * Okt. 23: Kunngjering av konkurranse​, og tilbodsfristen var 1/3-2024 * Tentativt vil nye kontraktar tildelast og signerast i løpet av april 2024 * Etter signering vil arbeidet med å førebu oppstart setjast i gang slik at overgangen til ny ruteproduksjon skjer på ein saumlaus måte * Jun 25: Oppstart nye kontraktar​   Karl Inge orienterte deretter om «Bussanbod 2026» som dekker områda Sogn, Sunnfjord og Sunnhordland , kort summert:   * Dagens busskontraktar går ut i juni 2026 * Konkurransen skal kunngjerast seinast hausten 2024 * Kontrakt tildelast innan 2024 og signerast innan januar 2025, med driftsoppstart juni 2026 * Kontraktane opererast i dag av Tide Buss og Firda Billag, og det vil bli etterspurd omkring 200 bussar totalt * Politisk bestilling om nullutslepp innan 2030 * Tilgjenge av materiell og ulike vogntypar -mest tilgjenge av elektrisk lågentré (LE), men også normalgolv * Særskilte utfordringar i distrikta: bakkeklaring, behov for kjetting, vegstandard, ladeinfrastruktur etc. vil måtte omsyntas   Karl Inge informerte om planlagd Utvida dialogforum Buss Vestland 16/4-24 med tema «Bussanbod 2026» der fokus vil vere: ​   * Handtering av bagasje og sikring av last​ * ​Innspel til krav til ulike vogntypar​ * ​Bussanlegg: innspel til sjåførfasilitetar og innreiing av bussanlegg​   Vidare planlagd framdrift i Bussanbod 2026  August/september 2024:​   * Politisk handsaming av konkurransegrunnlag i hovudutvalet 28. august og fylkesutvalet 19.09​   Oktober 2024:​   * Kunngjering av konkurranse​   Juni 2026:​   * Oppstart nye kontraktar​   Yrkestrafikkforbundet ved Kjell Nesheim meinte det var positivt med utvida dialogforum i samband med nye anbod, men uttrykte samtidig bekymring ift val av LE materiell for distrikt ift Bussanbod 2025. Utfordringar knytt til ski og bagasje ble spesielt trekt fram, og ift UU-krav og oppstigningsrampe meinte Nesheim at Skyss her betre må sjå heilheit og relevans i de tilfelle bussen køyrer på vegar som ofte ikkje er breiare enn bussen.  Skyss ved Karl Inge Nygård tok innspelet til etterretning, og syna til at Skyss i anbod må balansere både overordna målbilde, krav om utslepp og føringar om UU opp mot praktiske og lokale tilpassingar.  Yrkestrafikkforbundet ved Kjell Nesheim forventa både god test og grundig vurdering av bussmateriell ift nytt Bussanbod 2026.  Deltakarane frå Førde (dessverre vanskeleg i definere konkret kven via Teams kanalen) kommenterte at testkøyring bør utførast med korte bussar og med riktig hjulavstand. Det var også uttrykt bekymring for at testkøyring blir gjennomførd i april – og burde vært utførd i vinter.  Skyss tar med innspela vidare i planlagd Utvida dialogforum. | Sjå vedlegg. |
| **6** | **Saker knytt til produksjon**  Skyss inviterte til en open diskusjon rundt utfordringar knytt til vinterver og framkomst, og bad deltakarane om deira innspel og erfaringar på dette.  NHO ved Jørgen Haukås framheva iverksette gode tiltak som t.d «shuttle-kjetting-buss» og «frikopling» frå oppsette ruteplanar i godt samarbeid mellom Skyss og operatør i Bergensområdet.  Einigheit blant deltakarane om at produksjonen samla sett har gått bra i vinter – tross uvanleg mykje vinterver.  Nokre diskuterte områder i møtet – fleire ulike bidragsytarar:   * Erfaringar med buss materiell   + Bør leddbuss for framtid vurderast med 2 aksla trekk?   + Er det behov for varme i golv for å hindre glatte og våte inngangsparti på bussane? * Det bør arbeidast tettare opp med vegeigar og deira brøyte prioriteringar   + Varierande kvalitet ulike stadar i Vestland   + Mange ulike vegaktørar skapar uklåre grensesnitt mellom dei ulike vegeigarane   + Er der vegstrekk som manglar på vedlikehaldet? * Haldeplass og manglande brøyting skapte store utfordringar mange steder - både i by og land   + Sjåførdilemma ift Vegtrafikklova med nødvendige stopp utanfor haldeplass   + Utfordringar med å få plass til snø som brøytes bort frå haldeplass – miljøomsyn hindra og forsinka sjødump i Bergen og omegn   + Fallulykker og skadar – både sjåfør og kunde * Mange nye entreprenørar på vegvedlikehald – vurdere behov for betre opplæring ift standard og prioritering |  |
| **7** | **Bussbillett – ombordtillegg**  Skyss ved Hallvard Natvik orienterte om bakgrunn for kontanttillegget - som primært var å motivere dei reisande til å nytte mobilløysning for å betale for reisa.  I 2023 var det 13,3 mill. kjøp av kollektivbillettar i Vestland ​– fleire enn nokon gang​.   * Over 85 % i digitale kanalar og ​flest (82 %) i mobilappen​ * Over 98 % utan bruk av kontantar​   Skyss har gjennomført ei evaluering​ av ordninga, og det vert no tilrådd å fjerne ombord-tillegg for kjøp med kontantar i sone A​.  Barn- og honnørreisande kan ha eit større behov for å betale med kontantar og bør ikkje belastast med auka kostnader​  Effekten i sone A er oppnådd​, og det blir likebehandling på tvers av brukargrupper, soner og transportmidlar​  Evalueringa vil etter planen gå til politisk handsaming i vår med foreslått gjennomføring ved start av haustrutene i august 2024​  Yrkestrafikkforbundet ved Nesheim tok opp utfordring med kvite kort i distrikt - der sjåfør ikkje har mogelegheit til å kontrollere om det er pengar på kortet. Han etterspurde betre verktøy eller vektarar for slik kontroll.  Det vart frå deltakare i Førde spelt inn utfordring med at ungdom i Sunnfjord i aldersgruppa 12-16 i all hovudsak vil betale med kort og ikkje med app. Ein etterlyste her tiltak frå Skyss på utfordringa, og Skyss noterte seg innspelet og lova å sjå nærare på dette.  Fellesforbundet ved Moldung uttrykte bekymring rundt fjerning av ombord-tillegget - spesielt knytt til auka kontantbruk blant turistar som ikkje lenger vil kunne motiverast økonomisk av sjåfør til å laste ned app – slik det gjerast i dag. |  |
| **8** | **Eventuelt**  Skyss ved Hallvard Natvik orienterte om planlagd ny kontrakt på vektertenester billettkontroll, der det også vert lagt opp til auka kontroll i distrikt.  Fellesforbundet ved Moldung etterspurde vektarar også i sivilt, men det er frå Skyss side ikkje lagt opp til auka bruk av dette.  Yrkestrafikkforbundet ved Nesheim kommenterte innspelet om meir kontrollar i distrikt som både positivt og preventivt. |  |
| 9 | **Evaluering av dagens møte**  Fellesforbundet ved Moldung påpeika manglande tillitsvald-innspel i utsendt agenda for møtet, og Skyss beklaga at dette grunna vinterferie og feriefråvær dessverre ble feil ved utsending.  Skyss ved Målfrid påpeika at der lunsj kommer i etterkant av møtet vil dette heretter inkluderast både i agenda og avsett tid for møte.  Ut over dette opplevde deltakarane møtet som positivt. |  |
| 10 | **Dato neste møte – årsplan 2024**  Skyss ved Målfrid presenterte planlagd årsplan for resten av året.   |  |  |  | | --- | --- | --- | | **Kvartal** | **Dato** | **Klokkeslett** | | 2.. kvartal | Tysdag 16/4-24 | 10.00 – 12.30 | | 3. kvartal | Tysdag 10/9-24 | 10.00 – 12.30 | | 4.. kvartal | Tysdag 12/11-24 | 10.00 – 12.30 |   Møtet i 2. kvartal blir eit utvida dialogmøte med fokus på Bussanbod 2026, og innkalling er allereie sendt ut til dei faste deltakarane.  Innkalling for møta i Q3 og Q4 kommer før påske, og Skyss noterte seg at møtet i Q4 mogeleg bør vurderast tettare opp mot desember. |  |